Strategus surinamensis

Strategus surinamensis er en bille som hører til gruppen hornbiller i familien skarabider (Scarabaeidae).

Utseende 
En middelsstor til stor (18-40 millimeter), kraftig, blank, mørkbrun hornbille, kroppen mer eller mindre sylindrisk.  Hos denne arten har tre lange, litt krumme, butte horn på pronotum: ett foran i midten og to på sidene. Pronotum er glatt og blankt over hele overflaten. Hos hunnen mangler hornene på sidene, og hornet i midten er redusert til en liten knøl, her er det en rundet uthulning foran på pronotum, pronotums fremre del har kraftig, nettmasket mikroskulptur. Antennene er korte og vifteformede. Dekkvingene er blanke, fint og ganske spredt punkterte. Undersiden er kledt med lange, rødlige hår.

Levevis 
Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys.

Utbredelse 
Arten er utbredt over det meste av Sør-Amerika, fra Trinidad i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Strategus Hope, 1837
 Strategus surinamensis Burmeister, 1847
 Strategus surinamensis hirtus Sternberg, 1910 - sørlig
 Strategus surinamensis surinamensis Burmeister, 1847 - nordlig

Kilder 
 Ratcliffe, B.C. (1976) A revision of the genus Strategus (Coleoptera, Scarabaeidae). Bulletin of the University of Nebraska State Museum 10: 93-204. 
 Héctor Jaime Gasca-Álvarez & Brett C. Ratcliffe (2011) An annotated checklist of the oryctine rhinoceros beetles (Coleoptera: Scarabaeidae: Dynastinae: Oryctini) of the Neotropical and Nearctic realms. Zootaxa 3090: 21-40.

Eksterne lenker 
 Bilder av arten
 
 

Hornbiller
Sør-Amerikas insekter
Biller formelt beskrevet i 1847
Dyr formelt beskrevet av Karl Hermann Konrad Burmeister